Daħla PRIM'AWLA TAL-QORTI ĊIVILI Seduta ta' nhar il-Ġimgħa, 3 ta' Settembru, 2021 Mandat ta' Inibizzjoni Nru: 1227/2021 Dan huwa digriet finali dwar talba tan-Nutar Ghio Woollard sabiex jinħareġ mandat ta' inibizzjoni taħt l-artikolu 874 tal-Kap 12 tal-Liġijiet ta' Malta; B'rikors imressaq fit-13 ta' Awwissu, 2021, in-Nutara Borġ Caruana fissret li hija għandha pretensjoni ta' €40,000 bl-imgħax fuqhom, kontra l-intimata Ellul ‘Apap Brown, hekk kif ġie dedott b'rikors maħluf li ġie mehmuż mar-rikors għall-ħruġ tal-mandat ta' inibizzjoni; Biex tikkawtela din il-pretensjoni, in-Nutara Ghio Woollard qiegħda titlob lill-qorti sabiex iżżomm lill-intimata Ellul ‘Apap Brown milli tbigħ, tassenja, titrasferixxi jew b'xi mod ieħor tiddisponi mill-garaxx u mill-appartament fi Triq il-Granmastri, Marsaskala, li jinsabu deskritti fir-rikors; B'digriet maħruġ dakinhar stess, il-qorti laqgħet din it-talba b'mod proviżorju skont l-artikolu 875(2) tal-Kap 12 tal-Liġijiet ta' Malta. Fl-istess digriet, il-qorti ordnat ukoll in-notifika lill-intimata Glanville ‘Apap Brown, bi żmien għaxart ijiem għat- tweġiba, u qiegħdet ir-rikors għas-smigħ għas-26 ta' Awwissu, 2021; Sharon Glanville Boniċi ġiet notifikata fil-25 ta' Awwissu, 2021 (ara paġna 34 tal-atti) u ma weġbitx għar-rikors. Hija wkoll ma dehritx għas-seduti tas-26 ta' Awwissu, 2021 u tat-3 ta' Settembru, 2021, li ġew skedati minn din il-qorti sabiex jinstema' Waqt is-seduta tat-3 ta' Settembru, 2021, ir-rikorrenti ppreżentat nota (ara paġna 43 tal-atti), li permezz tagħha hija illimitat it-talba tagħha għall-ħruġ tal- mandat ta' inibizzjoni għal fuq il-garaxx biss; Dakinhar il-qorti ħalliet ir-rikors sabiex jingħata digriet in camera; In-Nutara Silvana Ghio Woollard ppubblikat kuntratt fis-17 ta' Ġunju, 2016, li permezz tiegħu l-intimata Sharon Glanville ‘Apap Brown xtrat garaxx fi Triq il-Granmastri Marsacala, bil-prezz ta' €50,000 Fir-rikors maħluf bin-numru 814/2021, li n-Nutara Borġ Caruana fetħet kontra Sharon Glanville ‘Apap Brown, hemm allegat li n-Nutara Borġ Caruana ħarġet mill-kont tagħha ċekk bis-somma ta' €40,000 biex l-intimata Glanville ‘Apap Brown xtrat dan il-garaxx; Ġie mtenni f'dan ir-rikors maħluf, li dan iċ-ċekk inħareġ għaliex in-Nutara Borġ Caruana kien mingħaliha li l-intimata Glanville ‘Apap Brown kienet għadditilha dawn il-flejjes; Billi skont in-Nutara Borġ Caruana, dawn il-flus fil-verità ma kinux għaddew, hija talbet lill-qorti sabiex l-intimata Glanville ‘Apap Brown tiġi kkundannata tħallas dan l-ammont ta' €40,000, magħdud magħhom l-imgħax li laħaq inġema' fuqhom; Konsiderazzjonijiet Il-mandat ta' inibizzjoni li qed titlob in-Nutara Silvana Borġ Caruana huwa dak imsemmi fl-artikolu 874 tal-Kap 12 tal-Liġijiet ta Malta; L-għan ta' mandat bħal dan huwa li żżomm lill-intimat milli jbigħ, jittrasferixxi jew jiddisponi inter vivos ġid immobbli speċifiku u dan sakemm tiġi maqtugħa pretensjoni ta' kreditu li r-rikorrent ikollu kontra l-intimat. Fi kliem ieħor, il-mandat li n-Nutara Borġ Caruana qiegħda titlob il-ħruġ tiegħu jimmira biss li jikkonserva ġid immobbli milli jiġu mibjugħa jew trasferiti sabiex dawn ikunu jistgħu jagħmlu tajjeb għall-pretensjoni tagħha f'każ li hija tirbaħ il-kawża; Żgur għalhekk, li dan il-mandat mhuwiex maħsub milli jżomm lill-intimata Ellul Boniċi mit-tgawdija tal-ġid imsemmi fir-rikors għall-ħruġ tal-mandat jew li jżommha milli tużah (ara L-Avukat Dottor Ivan Sultana Stoner noe v. Winetailors Ltd et deċiż mill-Prim'Awla tal-Qorti Ċivili fil-5 ta' Marzu, 2015); Illi l-elementi li jridu jiġu murija mir-rikorrent f'mandat ta' inibizzjoni mitlub taħt l- artikolu 874 mhumiex daqshekk iebsa bħal dawk li jridu jiġu murija għall-mandat ta' inibizzjoni ġenerali taħt l-artikolu 873 tal-Kap 12 tal-Liġijiet ta' Malta (ara inter alia Fiona Marie Cann Rodgers v. Reuben Cassar Demajo deċiż mill-Prim'Awla tal- Qorti Ċivili fid-29 ta' Lulju, 2014 u IAS Limited v. George De Giovanni et deċiż mill- Prim'Awla tal-Qorti Ċivili fil-31 ta' Awwissu, 2020); F'każ ta' mandat ta' inibizzjoni taħt l-artikolu 874 tal-Kap 12 tal-Liġijiet ta' Malta, ir-rikorrent jeħtieġlu juri żewġ affarijiet ewlenija. Fl-ewwel lok, ir-rikorrent irid juri li huwa għandu mad-daqqa t'għajn, kreditu jew pretensjoni kontra l-intimat f'ammont li huwa ogħla minn €11,646.86; u fit-tieni lok, ir-rikorrent irid jispeċifika l-ġid li huwa qiegħed jitlob li jinżamm milli jiġi trasferit; Dwar l-ewwel ħtieġa, il-liġi titlob biss li l-l-kreditu jew pretensjoni tar-rikorrent ma tkunx inqas minn €11.646.86. F'dan is-sens, il-ġurisprudenza tgħallimna li dwar il-jedd prima facie, il-liġi fl-artikolu 874 tal-Kap 12 tal-Liġijiet ta' Malta timxi biss fuq il-pretensjoni u mhux fuq jekk dik il-pretensjoni hijiex waħda mistħoqqa jew proprio et nomine deċiż mill-Prim'Awla tal-Qorti Ċivili fil-15 ta' Ottubru, 2019); ll-liġi ma tgħidx u ma tiddistingwix x'għamla ta' dejn jew pretensjoni hemm bżonn illi jkun hemm. Jekk id-dejn jew pretensjoni taqbeż il-€11,646.86, allura dan jitqies bħala jedd li mad-daqqa t'għajn huwa biżżejjed biex jinħareġ il-mandat (ara Alfred Xuereb Darmanin v. Sharp sive Charles Camilleri Zahra et deċiż mill-Prim'Awla tal- Qorti Ċivili fit-18 ta' Frar, 2016); Ta' min jgħid hawnhekk ukoll, li fil-kuntest ta' mandat ta' inibizzjoni taħt l-artikolu 874 tal-Kap 12 tal-Liġijiet ta' Malta, ma hemmx bżonn li r-rikorrent juri li dan il- mandat huwa meħtieġ sabiex tiġi evitata ħsara irrimedjabbli jew ħsara li ma tistax tissewwa mod ieħor bħal fil-każ ta' mandat ta' inibizzjoni taħt l-artikolu 873 (ara Joseph Muscat Spiteri v. St. John Development Limited deċiż mill-Prim'Awla tal-Qorti Ċivili fil-5 ta' Lulju, 2016). Mod ieħor, għall-finijiet ta' mandat ta' inibizzjoni taħt l- artikolu 874, il-possibilità waħedha li l-parti intimata tista' titħajjar titrasferixxi, tgħabbi jew tgħaddi minn idejha xi ġid li jkun jista' jservi bħala garanzija għall- pretensjonijiet tal-parti rikorrenti kreditriċi huwa biżżejjed biex isejjes il-ħtieġa tal- mandat (ara Joseph Kelly et noe v. Angelic Cozzo deċiż mill-Prim'Awla tal-Qorti Ċivili fis-17 ta' Ġunju, 2016); Fil-każ tagħna, in-Nutara Borġ Caruana qiegħda tgħid li hija għandha tieħu s- somma ta' €40,000 mingħand l-intimata Ellul Calleja minħabba ħlasijiet, li skont hi, saru b'mod ħażin. Din l-istess pretensjoni tan-Nutar Borġ Caruana ġiet ukoll dedotta f'rikors maħluf bin-numru 814/2021, li hija ressqet kontra l-intimata Ellul ‘Apap Brown; Għalhekk fid-dawl ta' din il-pretensjoni, in-Nutara Borġ Caruana qiegħda titlob lil din il-qorti f'din il-proċedura biex bħala miżura kawtelatorja, sakemm tiġi deċiża l- kawża 814/2021 dwar dawn l-€40,000 u l-imgħax, l-intimata Ellul Calleja tinżamm milli tbigħ jew titrasferixxi l-garaxx f'Marsacala, li huwa deskritt fil- In-Nutara Borġ Caruana trid li dan il-garaxx jibqa' miżmum, ħalli jekk tingħata raġun fil-pretensjonijiet tagħha, hija tkun tista' ddur fuqu jekk l-intimata tonqos milli tħallasha l-€40,000 u l-imgħax li nġema' fuqhom; Il-qorti tqis li din il-pretensjoni tan-Nutara Borġ Caruana tissodisfa l-ewwel element biex jinħareġ mandat taħt l-artikolu 874 tal-Kap 12 tal-Liġijiet ta' Il-pretensjoni tan-Nutara Caruana mhux biss tiżboq sew is-somma ta' €11,646.86 iżda ġiet ukoll mressqa f'kawża permezz ta' rikors maħluf; Naturalment b'daqshekk, din il-qorti mhijiex qiegħda tgħid li n-Nutara Borġ Caruana għandha raġun fil-pretensjoni tagħha kontra l-intimata Ellul ‘Apap Brown. mhuwiex xogħol din il-qorti biex tgħidu f'din il-proċedura tal-mandat ta' inibizzjoni għaliex dak huwa xogħol il-qorti li sejra tiddeċiedi l-mertu tar-rikors maħluf Cutrona et deċiż mill-Prim'Awla tal-Qorti Ċivili fis-16 ta' Frar, 2016). tgħid hawnhekk din il-qorti, huwa biss li għall-għanijiet tal-artikolu 874 tal-Kap 12 tal-Liġijiet ta' Malta, in-Nutara Borġ Caruana wriet li hija għandha pretensjoni mad-daqqa ta' għajn biex titlob il-ħruġ ta' mandat bħal dan; Il-qorti tqis li l-pretensjoni tan-Nutara Borġ Caruana fl-ammont ta' €40,000 flimkien mal-imgħax, m'għandhomx għalfejn jiġu kkawtelati b'żewġ proprjetajiet; Il-garaxx waħdu li bil-kuntratt tas-17 ta' Ġunju, 2016 inxtara bil-prezz ta' €50,000, huwa biżżejjed biex iħares il-pretensjonijet tan-Nutara Borġ Caruana. Kemm hu hekk, jidher li anke r-rikorrenti stess għarfet dan, għaliex hija ressqet nota fis- seduta tat-3 ta' Settembru, 2021, li biha rrinunzjat biex il-mandat ta' inibizzjoni jolqot ukoll l-appartament tal-intimata St Peter's, Ħaż-Żabbar; Għalhekk il-qorti qiegħda tqis li m'għandhiex tilqa' l-mandat ta' inibizzjoni safejn jolqot l-appartament numru 2, li jinsab fil-blokka Windsor Court, fi Triq il- Ngħaddu issa għat-tieni element, viz. id-deskrizzjoni tal-ġid li qiegħed jintalab li jinżamm milli jiġi trasferit; L-artikolu 874(2) tal-Kap 12 tal-Liġijiet ta' Malta jeżiġi li r-rikors għandu jkun fih il-partikolaritajiet kollha li għandhom x'jaqsmu mal-persuna li jinħareġ kontriha u li huma meħtieġa mil-liġi dwar ir-reġistrazzjoni ta' trasferiment ta' proprjetà immobbli minn dik il-persuna fir-Reġistru Pubbliku. Fejn il-mandat jirreferi għall- immobbli speċifiċi, dawn għandhom jiġu deskritti fir-rikors, bil-mod provdut fl-Att dwar ir-Reġistru Pubbliku dwar noti tal-iskrizzjoni, jiġifieri, li din għandha sseħħ b'referenza għad-data ġeografika inkwistjoni. Meta r-rikors jirreferi għal proprjetà immobbli speċifika għandu wkoll ikollu mehmuż miegħu abbozz sħiħ tan-nota ta' iskrizzjoni biex tiġi reġistrata fir-Reġistru Pubbliku; Il-partikolaritajiet tal-intimat huma meħtieġa għax hemm bżonn li jiġi żgurat li l- intimat huwa s-sid tal-ġid li huwa suġġett għall-mandat. is-sid tal-post li dwaru ntalab il-mandat, allura jonqos element ewlieni li dwaru jista' jinħareġ il-mandat mitlub mir-rikorrent (ara Dylan Markham v. Peter Borg Galea et deċiż mill-Prim'Awla tal-Qorti Ċivili fid-29 ta' Novembru, 2013); Mill-banda l-oħra, il-partikolaritajiet speċifiċi tal-ġid immobbli huma meħtieġa għaliex l-għan tal-mandat ta' inibizzjoni taħt l-artikolu 874 huwa li jidentifika u jagħraf dak il-ġid tal-intimat li ma jistax jiġi mibjugħ jew trasferit (ara Ronald Merchant v. Maple Leaf Construction And Development Company Limited deċiż mill-Prim'Awla tal-Qorti Ċivili fid-19 ta' Novembru, 2013). Wara kollox, il-mandat ta' inibizzjoni ma jistax jinħareġ b'mod ġenerali fuq il-ġid kollu tal-intimat. mandat jinħareġ speċifikatament dwar il-ġid speċifiku msemmi fil-mandat u mhux ukoll dwar ġid ieħor tal-esekutat li mhuwiex imsemmi fir-rikors. għalhekk li r-rikorrent jeħtieġlu jindika b'mod preċiż u speċifiku liema huwa dak il- ġid li għandu jintlaqat bil-mandat; Wieħed ma jridx iwarrab minn quddiem għajnejh, li l-iskop aħħari tal-mandat ta' inibizzjoni mhuwiex li jweġġa' lill-intimat biex dan jinżamm milli jiddisponi minn kull ġid li għandu, iżda l-iskop tal-mandat huwa li żżomm biżżejjed ġid tal- esekutat biex dan jagħmel tajjeb għall-pretensjoni tal-kreditur (ara Antoinette Scicluna Refugio'Awla tal-Qorti Ċivili fis-27 ta' Awwissu, 2013); Huwa importanti ħafna li l-partikolaritajiet u l-ħtiġijiet imsemmija fl-artikolu 874(2) jiġu osservati kollha għaliex in-nuqqas tagħhom jistgħu jwasslu għan-nullità tiegħu. Hekk pereżempju fid-digriet Elizabeth Markham Nathan v. John Paul Markham deċiż mill-Qorti Ċivili (Sezzjoni tal-Familja) fl-10 ta' Awwissu, 2017, mandat ġie miċħud għaliex ir-rikorrent naqas milli jehmeż abbozz ta' nota ta' iskrizzjoni biex tiġi reġistrata fir-Reġistru Pubbliku; Għalkemm huwa minnu li hemm bżonn li dawn il-partikolaritajiet jiġu mdaħħla fir- rikors għall-ħruġ ta' mandat ta' inibizzjoni, però dan ma jfissirx li wieħed għandu joqgħod isib ix-xagħra fl-għaġina biex jipprova jannulla r-rikors tal-mandat. ninsewx li l-iskop wara t-tismija tal-partikolaritajiet huwa biex jiġi identifikat il-ġid li jrid jintlaqat bil-mandat u mhux biex iservi ta' xkiel biex il-mandat ma jinħariġx; Kemm hu hekk, kien hemm ċirkostanzi fejn eċċezzjonijiet ta' nullità tar-rikors ma ġewx milqugħa, bħal fil-każ ta' meta sar abbozz ta' nota ta' iskrizzjoni waħda għall-ġid kollu msemmi fil-mandat, minflok nota ta' iskrizzjoni separata għal kull ġid immobbli msemmi fil-mandat (ara Mpm Capital Investments Limited v. Alfred Anton Mifsud Grech et deċiż mill-Prim'Awla tal-Qorti Ċivili fis-27 ta' Awwissu, Hekk ukoll f'mandat ieħor separat, eċċezzjoni ta' nullità tar-rikors għall-ħruġ ta' mandat ta' inibizzjoni ma ġietx milqugħa mill-Prim'Awla tal-Qorti Ċivili fid-digriet għaliex qalet li l-bżonn tat-tismija tal-partikolaritajiet meħtieġa għar-reġistrazzjoni skont l-Att dwar ir-Reġistru Pubbliku jgħoddu biss meta l-ġid immobbli jkun jinsab Malta u mhux meta l-ġid ikun jinsab barra minn xtutna, bħalma kien hemm f'dak il-każ; Imħaddma dawn il-prinċipji għall-każ li għandna quddiemna, jirriżulta qabel xejn, li l-intimata Ellul Boniċi hija sidt tal-garaxx inkwistjoni, kif joħroġ mis-sett ta' riċerki li ġew mehmuża mar-rikors maħluf; Barra minn hekk, jirriżulta li n-Nutara Ghio Woollard osservat l-ħtiġijiet kollha li hemm imsemmija fl-artikolu 874(2) tal-Kap 12 tal-Liġijiet ta' Malta. Borġ Caruana ddeskriviet b'mod tajjeb il-garaxx li jrid jintlaqat bil-mandat u ħejjiet ukoll l-abbozz tan-nota ta' skrizzjoni meħtieġa skont l-Att dwar ir-Reġistru Pubbliku sabiex tkun tista' tissokta r-reġistrazzjoni f'każ li jintlaqa' dan il-mandat; Jiġi b'hekk, li dan it-tieni element tal-mandat ġie sodisfatt ukoll safejn jolqot il- Għaldaqstant għar-raġunijiet fuq imsemmija, din il-qorti qiegħda tipprovdi dwar ir-rikors tat-13 ta' Awwissu, 2021 billi tilqa' t-talba tan-Nutar Silvana Ghio Woollard għall-ħruġ tal-mandat ta' inibizzjoni iżda biss fejn għandu x'jaqsam mal-garaxx li jifforma parti mill- binja Windsor Court, fi Triq il-Granmastri, Ħal Luqa u mhux ukoll fejn għandu x'jaqsam mal-appartament numru 2, li jinsab fl-istess binja Windsor Court; L-ispejjeż marbuta ma' dawn il-proċeduri huma mħollija għas-sentenza finali fil-kawża mibdija bir-rikors maħluf numru 814/2021. Deċiżjoni Sayer